Martin Brendberg

Martin Jensen Brendberg (født 4. mai 1896  i Hemnes, død 20. desember 1953) var bygningsarbeider, fagforeningsmann og NKP-politiker.

Han var medlem av Det norske Arbeiderparti da partiet ble splittet i 1923, og fulgte mindretallet inn i NKP. I årene 1933-1934 var han student ved den såkalte Lenin-skolen i Moskva.Rønning, Ole Martin (2010): Stalins elever, Universitetet i Oslo, s. 369. I forbindelse med rokeringer i NKPs partiledelse i 1934 ble han faglig leder for partiet. Som medlem av partiets sentralstyre sto han særlig i motstrid til Emil Løvlien som var politisk sekretær.

I forbindelse med det tyske angrepet på Norge sluttet Brendberg seg til Fagopposisjonen av 1940, men brøt med denne etter at NKP ble forbudt 16. august 1940.Fagopposisjonen av 1940 Da Jens Tangen, etter krav fra okkupasjonsmakten, ble innsatt som formann for AFL (LO), ble Brendberg, i samråd med Viggo Hansteen Tangens personlige sekretær. Da Tangen senere ble avsatt som AFL-formann i forbindelse med melkestreiken i september 1941, var Brendberg på reise, og gikk i dekning etter å ha blitt advart om mulig arrestasjon. 31. desember samme år ble han valgt inn i NKPs illegale sentralledelse, og var en av pådriverne for NKPs aktive motstandspolitikk.«NKPs illegale sentralledelse», NKPmn I 1942 dro han til Sverige, der han jobbet for å styrke samarbeidet med Arbeiderpartiet. Fra 1944 jobbet han igjen aktivt i Norge.

I 1946 ble han, sammen med Tangen, ekskludert fra AFL. Flere, deriblant historiker Harald Berntsen, har sett dette i sammenheng med Arbeiderpartiets oppgjør med kommunistene. I motsetning til Tangen ble han imidlertid tatt til nåde igjen og fikk medlemskapet gjenopprettet i 1953.

I forbindelse med det såkalte Furubotn-oppgjøret i NKP i 1949 ble Brendberg ekskludert fra NKP som tilhenger av Peder Furubotn ved NKPs ekstraordinære landsmøte i februar 1950.Side 101. Leif Vetlesen: Oktobereksplosjonen i NKP, Tiden, Oslo 1980.

 Referanser 

 Eksterne lenker 
 Slettholm, Kristoffer (2013): «Det var ikke en opposisjon. Det var en splittelse av folket» Oppgjøret med Fagopposisjonen av 1940 (PDF), Arbeiderhistorie
 Slettholm, Kristoffer (Høsten 2011): «Skadelig for samholdet blant det norske folk». Oppgjøret med Fagopposisjonen av 1940 (PDF), Masteroppgave i historie, Universitetet i Oslo

Kategori:Norske fagforeningspersoner
Kategori:Medlemmer av NKPs sentralstyre
Kategori:Nordmenn fra andre verdenskrig
Kategori:Personer fra Hemnes kommune